Ozrl se je najprej na punčko, ki jo je Breda držala v naročju, potem na tiste rože pri oknu. Zaklel je glasno, se pognal proti zdravniku, ga zagrabil za vrat in zvlekel skozi vrata na dvorišče. Potem je planil nazaj v kuhinjo, iztrgal Bredi punčko iz naročja in jo treščil po tleh. Videla je, kako so odletele nogice proti peči in glavica v kot, potem pa nenadoma ni videla ničesar več.
Zaklel je in vrgel zdravnika na cesto,  punčko pa raztrgal.